YGG จุดยืนเป้ารายได้โต 15-20%
ผู้บริหาร YGG ยืนยันว่าได้รับผลกระทบจากไวรัสโควิด-19 ค่อนข้างน้อย พร้อมเชื่อมั่นว่าผลการดำเนินงานบริษัทในช่วงปี 2563 รายได้ยังเติบโตตามเป้าเดิม 15-20%
ผู้บริหาร YGG ยืนยันว่าได้รับผลกระทบจากไวรัสโควิด-19 ค่อนข้างน้อย พร้อมเชื่อมั่นว่าผลการดำเนินงานบริษัทในช่วงปี 2563 รายได้ยังเติบโตตามเป้าเดิม 15-20%
27 มี.ค. 2563

คุณค่าบริษัท
แม้สถานการณ์การแพร่ระบาดเชื้อไวรัสโควิด-19 ส่งผลกระทบต่อเศรษฐกิจโลกรวมถึงประเทศไทย แต่ในส่วนของ บริษัท อิ๊กดราซิล กรุ๊ป จำกัด (มหาชน) หรือ YGG ทางผู้บริหารออกมายืนยันว่าได้รับผลกระทบค่อนข้างน้อย พร้อมกับเชื่อมั่นว่าผลการดำเนินงานของบริษัทในช่วงปี 2563 รายได้ยังเติบโตไปตามเป้าเดิม 15-20%
เนื่องจากปัจจุบันลูกค้าจากแพลตฟอร์มต่าง ๆ มีความต้องการคอนเทนต์ใหม่ตลอดเวลาทำให้ปริมาณงานเพิ่มอย่างต่อเนื่อง
นอกจากนี้บริษัทสตูดิโอในต่างประเทศที่ได้รับผลกระทบจากโควิด-19 จนไม่สามารถทำงานได้ ก็พยายามมองหาสตูดิโอที่สามารถรับงานขนาดใหญ่ได้  ซึ่งบริษัท อิ๊กดราซิล กรุ๊ป เป็นสตูดิโอที่ผลิตผลงานคุณภาพ มาตรฐานระดับโลก ก็เป็นหนึ่งในบริษัทที่ลูกค้าต่างประเทศให้ความไว้วางใจ ขณะเดียวกันบริษัทอยู่ในระหว่างเจรจารับงานให้กับบริษัทใหม่ ๆ ในต่างประเทศเพิ่มมากขึ้น ซึ่งมีทั้งบริษัทในประเทศจีน ญี่ปุ่น และอเมริกา ในการเจรจามีงานทั้งทางด้านแอนิเมชัน โฆษณา ภาพยนตร์  และเกม
ขณะที่บริษัทได้มีการทดสอบระบบ เพื่อเตรียมความพร้อมตามนโยบายแผนการปฏิบัติงานที่ต้องเกิดขึ้นในอนาคตของบริษัท  โดยให้พนักงานสามารถทำงานที่ไหนก็ได้แต่จะต้องมีการวางแผนระบบอินฟราสตรักเจอร์ หรือโครงสร้างพื้นฐานรองรับให้เพียงพอ  นอกจากนี้บริษัทได้จัดทำระบบซอฟต์แวร์ของบริษัทเองเพื่อให้ทำงานกับต่างประเทศได้ง่ายขึ้นและรองรับการทำงานได้จากทั่วโลก
ทั้งนี้ทางบริษัทได้เปี่ยมด้วยความพร้อมรับมือกับวิกฤติโควิด-19  พร้อมกับความเชื่อมั่นถึงประสิทธิภาพของบริษัท อิ๊กดราซิล กรุ๊ป จะยังคงผลิตผลงานได้อย่างมีคุณภาพจึงมั่นใจว่าลูกค้าให้ความไว้วางใจให้ผลิตงานต่อไป
ส่วนพื้นฐานทางการเงินก็ยังเป็นที่น่าสนใจ เมื่อวิเคราะห์ฐานะทางการเงินของบริษัทพบว่า ฐานะทางการเงินของบริษัทแข็งแกร่งมาก เพราะบริษัทมีสินทรัพย์หมุนเวียนมากถึง 335.42 ล้านบาท เมื่อนำมาเทียบกับหนี้สินหมุนเวียนเพียง 37.86 ล้านบาท ได้ค่า CURRENT RATIO อยู่ที่ระดับ 8.85 เท่า แสดงว่าฐานะทางการเงินของบริษัทยังคงมีสภาพคล่องมากเกินความจำเป็น
ส่วนปัญหาหนี้สินของบริษัทไม่มีอะไรน่าเป็นห่วง เพราะบริษัทมีหนี้สินรวม 62.49 ล้านบาท เมื่อนำมาเทียบกับส่วนของผู้ถือหุ้น 360.66 ล้านบาท ได้ค่า D/E อยู่ที่ระดับ 0.17 เท่า แสดงว่า บริษัทปลอดหนี้สิน และไม่ต้องกลัวปัญหามารบกวน
สิ่งสำคัญ ค่า P/E อยู่ที่ 12.73 เท่า
…
ผู้ถือหุ้นรายใหญ่
รายชื่อกรรมการ